டெல்லி உயர் நீதிமன்றம் தினகரன் கேட்கின்ற பெயரையும் குக்கர் சின்னத்தையும் வழங்க 9-ம் தேதி உத்தரவிட்டது. விரும்பிய பெயர் இல்லாமல் செயல்பட்ட நாம் இன்று முதல் நமக்கென தனி பெயரில் செயல்பட உள்ளோம். துரோகிகளின் முகத்தைக் கிழிக்கும் வகையில் புதிய பெயரை அறிவிக்கிறேன். அது "அம்மா மக்கள் முன்னேற்றக் கழகம்" ஆகும். இந்தப் பெயர் கட்சியின் முக்கிய நிர்வாகிகள் கலந்து பேசி தேர்வு செய்தது. நமது கட்சியின் கொடியைத் தேர்வு செய்தது தஞ்சாவூர் மாவட்டம் 39 வார்டு செயலாளர் வெங்கட்ராமன். நாம் நம் கழகத்தை மீட்டு எடுக்கும் வரை குக்கர் சின்னமும் இந்தக் கொடியும் கட்சியின் பெயரும் செயல்படும். நமது அமைப்பு காவிரியில் முறையான தண்ணீர் பெற்று தரும். படித்த இளைஞர்களுக்கு தொழில்துறையில் சிறந்து விளங்க வழி வகுக்கும். அம்மாவின் வழியில் தமிழகத்தை நல்ல வழியில் கொண்டு செல்வோம்'' என முழங்கினார்.